Karaliaus Mindaugo taurė

Karaliaus Mindaugo taurė – prizas, dėl kurio varžomasi kasmetinėje stipriausios Lietuvos krepšinio lygos (LKL) šventėje. Šis renginys gyvuoja nuo 2016 m., sujungęs iki tol atskirai rengtas taurės varžybas ir LKL „Žvaigždžių dienas“. Krepšinio renginys apjungia ne tik sporto rungtynes, bet ir šou, kurio dalimi tampa žymiausi Lietuvos krepšininkai, tradiciniai snaiperio ir „Oro karaliaus“ konkursai, žinomiausi Lietuvos muzikos vardai. Turnyras pavadintas Lietuvos karaliaus Mindaugo vardu.

 Istorija 
Karaliaus Mindaugo taurės rungtynės pirmą kartą surengtos 2016 m. Vilniaus „Siemens“ arenoje. Turnyras pasižymėjo iki tol Lietuvos klubiniame krepšinyje nematytu priziniu fondu – komandoms skirta 100 tūkst. eurų. Pirmąją „Kidy Tour“ Karaliaus Mindaugo taurę iškovojo Vilniaus „Lietuvos rytas“, finale 67:57 įveikęs Kauno „Žalgirį“.

2017 m. finalo ketvertas vyko Kaune. Finale „Žalgiris“, treniruojamas Šarūno Jasikevičiaus, 84:63 įveikė „Lietkabelį“.

2018 m. finalo ketvertas vyko Klaipėdoje. Finale „Žalgiris“ 81:62 įveikė „Rytą“.

2019 m. finalo ketvertas vyko Vilniuje. Finale „Rytas“, treniruojamas Dainiaus Adomaičio, 70:67 įveikė „Žalgirį“.

2020 m. turnyro generaliniu rėmėju tapo bankas „Citadele“, todėl varžybos pradėtos vadinti „Citadele“ Karaliaus Mindaugo taure. Finalo ketvertas vyko Klaipėdoje. Finale „Žalgiris“, treniruojamas Šarūno Jasikevičiaus, 80:60 įveikė „Rytą“.

2021 m. finalo ketvertas vyko Panevėžyje. Finale „Žalgiris“, treniruojamas Martino Šilerio, 76:69 įveikė „Lietkabelį“.

2022 m. finalo ketvertas vyko Vilniuje. Finale „Žalgiris“, treniruojamas Kazio Maksvyčio, 91:66 įveikė „Lietkabelį“.

2023 m. finalo ketvertas vyko Šiauliuose. Finale „Žalgiris“ 81:77 įveikė Jonavos CBet.

2024 m. finalo ketvertas vyko Kaune. Finale „Žalgiris“, treniruojamas Andrea Trinchieri, 86:70 įveikė „Lietkabelį“.

2025 m. finalo ketvertas vyko Vilniuje. Finale „Žalgiris“ 91:89 įveikė „Neptūną“.

2026 m. finalo ketvertas vyko Šiauliuose. Finale „Žalgiris“, treniruojamas Tomo Masiulio, 101:85 įveikė „Rytą“.

 Laimėtojai 
 Metai Nugalėtojai Rezultatas 2 vieta 3 vieta Rezultatas 4 vieta Miestas Arena MVP2016 m. Lietuvos rytas67–57 Žalgiris Neptūnas88–51 Prienai Vilnius Siemens arena  Antanas Kavaliauskas2017 m. Žalgiris84–63 Lietkabelis Juventus70–61 Prienai Kaunas Žalgirio arena  Edgaras Ulanovas2018 m. Žalgiris81–62 Rytas Lietkabelis81–78 Dzūkija Klaipėda Švyturio arena  Edgaras Ulanovas2019 m. Rytas70–67 Žalgiris Lietkabelis94–67 Neptūnas Vilnius Siemens arena  Arciomas Parachovskis2020 m. Žalgiris80–60 Rytas Lietkabelis84–73 Neptūnas Klaipėda Švyturio arena  Edgaras Ulanovas2021 m.Žalgiris76–69LietkabelisJuventus86–69NeptūnasPanevėžysCido arena Joffrey Lauvergne2022 m.Žalgiris91–66Lietkabelis Rytas76–71 ŠiauliaiVilniusASG arena Joffrey Lauvergne2023 m.Žalgiris81–77Jonavos CBetLietkabelis91–88RytasŠiauliaiŠiaulių arena Edgaras Ulanovas2024 m.Žalgiris86–70LietkabelisRytas94–89ŠiauliaiKaunasŽalgirio arena Laurynas Birutis2025 m. Žalgiris 91–89NeptūnasLietkabelis100–91WolvesVilniusTwinsbet arena  Ignas Brazdeikis2026 m.Žalgiris101–85RytasLietkabelis94–73NeptūnasŠiauliaiŠiaulių arenaMoses Wright

 Taip pat skaitykite 
 LKL Snaiperio konkursas

 Šaltiniai 

 Nuorodos 
 Karaliaus Mindaugo taurė (lkl.lt)
 Karaliaus Mindaugo taurė (basketnews.lt)

Kategorija:Lietuvos krepšinio varžybos
Kategorija:LKL žvaigždžių diena